
Leasú	3
Togra le haghaidh rialacháin
Airteagal 1 – mír 1 – pointe -1 (nua)
Rialachán (AE) 2023/1115
Aithris 68
	

	An téacs atá ann
	Leasú

	
	(-1)	Cuirtear an méid seo a leanas in ionad Aithris 68:

	(68) 	Thairis sin, ba cheart don Choimisiún measúnú a dhéanamh ar riosca an dífhoraoisithe agus an díghrádaithe foraoisí ar leibhéal tíre nó codanna di bunaithe ar réimse critéar lena léirítear sonraí cainníochtúla, oibiachtúla agus sonraí a aithnítear go hidirnáisiúnta, agus ar thásca go bhfuil na tíortha rannpháirteach go gníomhach sa chomhrac in aghaidh an dífhoraoisithe agus an díghrádaithe foraoisí. Le faisnéis tagarmharcála den sórt sin ba cheart a éascú d’oibreoirí san Aontas dícheall cuí a fheidhmiú agus do na húdaráis inniúla faireachán a dhéanamh ar chomhlíontacht agus í a fhorfheidhmiú, agus dreasacht á soláthar freisin do thíortha táirgeachta chun inbhuanaitheacht a gcóras táirgeachta talmhaíochta a mhéadú agus a dtionchar dífhoraoisithe a laghdú. Ba cheart an méid sin a bheith ina chuidiú le cur le trédhearcacht agus le hinbhuanaitheacht slabhraí soláthair. Ba cheart an córas tagarmharcála sin a bheith bunaithe ar chóras trí-chiseal chun tíortha a aicmiú mar thíortha ísealriosca, riosca chaighdeánaigh nó ardriosca. Chun trédhearcacht agus soiléireacht iomchuí a áirithiú, ba cheart don Choimisiún, go háirithe, na sonraí atá á n-úsáid le haghaidh na tagarmharcála, na cúiseanna le hathrú beartaithe an aicmithe agus freagra na tíre lena mbaineann, a chur ar fáil go poiblí. Le haghaidh táirgí ábhartha ó thíortha ísealriosca nó codanna díobh, ba cheart a cheadú d’oibreoirí dícheall cuí simplithe a fheidhmiú. Maidir le táirgí ábhartha ó thíortha ardriosca nó codanna díobh ba cheart a cheangal ar na húdaráis inniúla grinnscrúdú feabhsaithe a chur i bhfeidhm. Ba cheart go mbeadh sé de chumhacht ag an gCoimisiún gníomhartha cur chun feidhme a ghlacadh chun na tíortha nó codanna díobh a shuíomh, lena mbaineann ísealriosca nó ardriosca.
	‘(68) 	Thairis sin, ba cheart don Choimisiún measúnú a dhéanamh ar riosca an dífhoraoisithe agus an díghrádaithe foraoisí ar leibhéal tíre nó codanna di bunaithe ar réimse critéar lena léirítear sonraí cainníochtúla, oibiachtúla agus sonraí a aithnítear go hidirnáisiúnta, agus ar thásca go bhfuil na tíortha rannpháirteach go gníomhach sa chomhrac in aghaidh an dífhoraoisithe agus an díghrádaithe foraoisí. Le faisnéis tagarmharcála den sórt sin ba cheart a éascú d’oibreoirí san Aontas dícheall cuí a fheidhmiú agus do na húdaráis inniúla faireachán a dhéanamh ar chomhlíontacht agus í a fhorfheidhmiú, agus dreasacht á soláthar freisin do thíortha táirgeachta chun inbhuanaitheacht a gcóras táirgeachta talmhaíochta a mhéadú agus a dtionchar dífhoraoisithe a laghdú. Ba cheart an méid sin a bheith ina chuidiú le cur le trédhearcacht agus le hinbhuanaitheacht slabhraí soláthair. Ba cheart an córas tagarmharcála sin a bheith bunaithe ar chóras ceithre chiseal chun tíortha a aicmiú mar thíortha ísealriosca, riosca chaighdeánaigh, ardriosca nó gan riosca ar bith. Chun trédhearcacht agus soiléireacht iomchuí a áirithiú, ba cheart don Choimisiún, go háirithe, na sonraí atá á n-úsáid le haghaidh na tagarmharcála, na cúiseanna le hathrú beartaithe an aicmithe agus freagra na tíre lena mbaineann, a chur ar fáil go poiblí. Le haghaidh táirgí ábhartha ó thíortha ísealriosca nó codanna díobh, ba cheart a cheadú d’oibreoirí dícheall cuí simplithe a fheidhmiú. Maidir le táirgí ábhartha ó thíortha ardriosca nó codanna díobh ba cheart a cheangal ar na húdaráis inniúla grinnscrúdú feabhsaithe a chur i bhfeidhm. Níor cheart táirgí ábhartha ó thíortha gan riosca agus ó chodanna díobh a bheith faoi réir na gcoinníollacha sin. Ba cheart go mbeadh sé de chumhacht ag an gCoimisiún gníomhartha cur chun feidhme a ghlacadh chun na tíortha nó codanna díobh a shuíomh, lena mbaineann ísealriosca nó ardriosca.’


Leasú	4
Togra le haghaidh rialacháin
Airteagal 1 – mír 1 – pointe -1 a (nua)
Rialachán (AE) 2023/1115
Aithris 86
	

	An téacs atá ann
	Leasú

	
	(-1a)	Cuirtear an méid seo a leanas in ionad Aithris 86:

	(86) 	Ba cheart tréimhse réasúnach a thabhairt d’oibreoirí, do thrádálaithe agus do na húdaráis inniúla chun iad féin a ullmhú chun ceanglais an Rialacháin seo a chomhlíonadh.
	‘(86) 	Ba cheart tréimhse réasúnach a thabhairt d’oibreoirí, do thrádálaithe agus do na húdaráis inniúla chun iad féin a ullmhú chun ceanglais an Rialacháin seo a chomhlíonadh. Sa tréimhse roimh dháta an chur i bhfeidhm, agus chun aon mhoill a sheachaint, ba cheart don Choimisiún tosaíocht a thabhairt do bharrfheabhsú an ardáin chun faisnéis a mhalartú idir na geallsealbhóirí ábhartha agus na húdaráis inniúla. Geallann an Coimisiún freisin an t-aicmiú riosca a fhoilsiú ionas gur féidir leis na geallsealbhóirí ábhartha ullmhú do raon feidhme sainordaitheach sainithe an Rialacháin seo. Ba cheart an t-ardán chun faisnéis a mhalartú agus an t-aicmiú riosca a bheith ar fáil agus lánfheidhmiúil sé mhí ar a laghad roimh dháta an chur i bhfeidhm. I gcás tuilleadh moille, ba cheart dáta an chur i bhfeidhm a chur siar dá réir.’


Leasú	5
Togra le haghaidh rialacháin>
Airteagal 1 – mír 1 – pointe -1 b (nua)
Rialachán (AE) 2023/1115
Airteagal 3 – an chuid réamhráiteach
	

	An téacs atá ann
	Leasú

	
	(-1b)	in Airteagal 3, cuirtear an méid seo a leanas in ionad na coda réamhráití:

	Ní dhéanfar tráchtearraí ábhartha ná táirgí ábhartha a chur ná a chur ar fáil ar an margadh, ná a onnmhairiú ach amháin má chomhlíontar na coinníollacha uile seo a leanas:
	‘1. 	Ní dhéanfar tráchtearraí ábhartha ná táirgí ábhartha ó thíortha nó ó na codanna díobh, a mbaineann ísealriosca, riosca chaighdeánaigh nó ardriosca leo i gcomhréir le hAirteagal 29, a chur ná a chur ar fáil ar an margadh, ná a onnmhairiú ach amháin má chomhlíontar na coinníollacha uile seo a leanas:


Leasú	6
Togra le haghaidh rialacháin
Airteagal 1 – mír 1 – pointe - 1 c (nua)
Rialachán (AE) 2023/1115
Airteagal 3 – mír 1 a (nua)
	

	Téacs arna mholadh ag an gCoimisiún
	Leasú

	
	(-1c)	in Airteagal 3, cuirtear an mhír seo a leanas leis:

	
	‘1a. 	Ní dhéanfar tráchtearraí ábhartha ná táirgí ábhartha ó thíortha nó ó chodanna díobh nach mbaineann riosca leo i gcomhréir le hAirteagal 29, a chur ná a chur ar fáil ar an margadh, ná a onnmhairiú ach amháin má chomhlíontar na coinníollacha uile seo a leanas:

	
	(a) 	táirgeadh iad i gcomhréir le reachtaíocht ábhartha na tíre táirgthe; agus

	
	(b) 	go gcomhlíonann siad na ceanglais doiciméadachta a leagtar síos in Airteagal 5(1a).’


Leasú	7
Togra le haghaidh rialacháin
Airteagal 1 – mír 1 – pointe -1 d (nua)
Rialachán (AE) 2023/1115
Airteagal 4 – mír 10 a (nua)
	

	Téacs arna mholadh ag an gCoimisiún
	Leasú

	
	(-1d)	in Airteagal 4, cuirtear an mhír seo a leanas leis:

	
	‘10a. 	De mhaolú ar mhíreanna 1 go 10 den Airteagal seo, maidir le hoibreoirí a dhéanann tráchtearraí ábhartha agus táirgí ábhartha a chur ar an margadh nó a chur ar fáil ar an margadh nó a onnmhairiú, ar tráchtearraí agus táirgí iad a tháirgtear i dtíortha nó i gcodanna díobh nach mbaineann aon riosca leo i gcomhréir le hAirteagal 29, ní cheanglófar orthu ach na ceanglais doiciméadachta a leagtar síos in Airteagal 5(1a) a chomhlíonadh. Maidir le táirgí ábhartha agus codanna de tháirgí ábhartha a táirgeadh i dtíortha nó i gcodanna díobh nach mbaineann aon riosca leo i gcomhréir le hAirteagal 29, feidhmeoidh oibreoirí dícheall cuí i gcomhréir le mír 1 den Airteagal seo.’


Leasú	9
Togra le haghaidh rialacháin
Airteagal 1 – mír 1 – pointe -1 e (nua)
Rialachán (AE) 2023/1115
Airteagal 5 – mír 1 a (nua)
	

	Téacs arna mholadh ag an gCoimisiún
	Leasú

	
	(-1e)	in Airteagal 5, cuirtear an mhír seo a leanas isteach:

	
	‘1a. 	Maidir le hoibreoirí a dhéanann tráchtearraí ábhartha agus táirgí ábhartha a chur ar an margadh nó a chur ar fáil ar an margadh nó a onnmhairiú, ar tráchtearraí agus táirgí iad a tháirgtear i dtíortha nó i gcodanna díobh nach mbaineann aon riosca leo i gcomhréir le hAirteagal 29, comhlíonfaidh siad na ceanglais doiciméadachta trí na doiciméid seo a leanas a chur ar fáil do na húdaráis inniúla arna iarraidh sin dóibh:

	
	(a) 	trádainm agus cineál na dtáirgí ábhartha;

	
	(b)	 cainníocht na dtáirgí ábhartha

	
	(c) 	an tháirgthe agus, i gcás inarb ábhartha, codanna di;

	
	(d) 	ainm, seoladh poist agus seoladh ríomhphoist aon ghnólachta nó aon duine óna bhfuarthas na táirgí ábhartha;

	
	(e) 	ainm, seoladh poist agus seoladh ríomhphoist aon ghnólachta, aon oibreora nó aon trádálaí ar soláthraíodh na táirgí ábhartha dóibh;

	
	(f) 	faisnéis leorchinntitheach infhíoraithe go bhfuil na táirgí ábhartha saor ó dhíghrádú foraoisí;

	
	(g) 	faisnéis leorchinntitheach infhíoraithe go ndearnadh na tráchtearraí ábhartha a tháirgeadh i gcomhréir le reachtaíocht ábhartha na tíre táirgthe.’


Leasú	10
Togra le haghaidh rialacháin
Airteagal 1 – mír 1 – pointe -1 f (nua)
Rialachán (AE) 2023/1115
Airteagal 16 – mír 10 a (nua)
	

	Téacs arna mholadh ag an gCoimisiún
	Leasú

	
	(-1f)	in Airteagal 16, cuirtear an mhír seo a leanas isteach:

	
	‘10a.	Áiritheoidh gach Ballstát go gcumhdófar, leis na seiceálacha bliantúla a dhéanann a údaráis inniúla, de bhun mhír 1 den Airteagal seo, ar a laghad 0.1 % de na hoibreoirí a dhéanann táirgí ábhartha a bhfuil tráchtearraí ábhartha iontu nó ar úsáideadh tráchtearraí ábhartha lena ndéanamh agus a táirgeadh i dtír nó i gcodanna de thír a aicmítear mar thír nó mar chodanna gan riosca, i gcomhréir le hAirteagal 29 a chur, a chur ar fáil ar an margadh nó a onnmhairiú.


Leasú	11
Togra le haghaidh rialacháin
Airteagal 1 – mír 1 – pointe 1 g (nua)
Rialachán (AE) 2023/1115
Airteagal 29 – mír 1
	

	An téacs atá ann
	Leasú

	
	(-1g)	in Airteagal 29, cuirtear an méid seo a leanas in ionad mhír 1:

	1.	Bunaítear leis an Rialachán seo córas trí-chiseal chun measúnú a dhéanamh ar thíortha nó ar chodanna díobh. Chun na críche sin, déanfar Ballstáit agus tríú tíortha, nó codanna díobh, a aicmiú i gceann de na catagóirí riosca seo a leanas:
	‘1.	Bunaítear leis an Rialachán seo córas ceathair-chiseal chun measúnú a dhéanamh ar thíortha nó ar chodanna díobh. Chun na críche sin, déanfar Ballstáit agus tríú tíortha, nó codanna díobh, a aicmiú i gceann de na catagóirí riosca seo a leanas:

	(a)	tagraíonn ‘ardriosca’, do thíortha nó codanna díobh, inar sainaithníodh, de réir an mheasúnaithe dá dtagraítear i mír 3, go bhfuil ardriosca ann go dtáirgfear sna tíortha sin nó i gcodanna díobh, tráchtearraí ábhartha nach gcomhlíonann na táirgí ábhartha Airteagal 3(a) ina leith;
	(a)	tagraíonn ‘ardriosca’, do thíortha nó codanna díobh, inar sainaithníodh, de réir an mheasúnaithe dá dtagraítear i mír 3, go bhfuil ardriosca ann go dtáirgfear sna tíortha sin nó i gcodanna díobh, tráchtearraí ábhartha nach gcomhlíonann na táirgí ábhartha Airteagal 3(a) ina leith;

	(b)	tagraíonn ‘ísealriosca’ do thíortha, nó codanna díobh, a meastar ina leith, de réir an mheasúnaithe dá dtagraítear i mír 3, go bhfuil dóthain muiníne ann gurb eisceachtúil iad na cásanna ina dtáirgtear sna tíortha sin nó i gcodanna díobh, tráchtearraí ábhartha nach gcomhlíonann na táirgí ábhartha Airteagal 3, pointe (a) ina leith;
	(b)	tagraíonn ‘ísealriosca’ do thíortha, nó codanna díobh, a meastar ina leith, de réir an mheasúnaithe dá dtagraítear i mír 3, go bhfuil dóthain muiníne ann gurb eisceachtúil iad na cásanna ina dtáirgtear sna tíortha sin nó i gcodanna díobh, tráchtearraí ábhartha nach gcomhlíonann na táirgí ábhartha Airteagal 3, pointe (a) ina leith; 

	(c)	tagraíonn ‘gnáthriosca’ do thíortha nó codanna díobh, nach dtagann faoi chatagóir an ‘ardriosca’ ná catagóir an ‘ísealriosca’.
	(c)	tagraíonn ‘gnáthriosca’ do thíortha nó codanna díobh, nach dtagann faoi chatagóir an ‘ardriosca’ ná an catagóir ‘gan riosca’;

	
	(ca)	tagraíonn ‘gan riosca’ do thíortha nó do chodanna díobh a chomhlíonann na critéir mheasúnaithe seo a leanas: 

	
	(i)	gur fhan forbairt an limistéir foraoise cobhsaí nó gur tháinig méadú uirthi i gcomparáid le 1990;

	
	(ii)	gur shínigh na tíortha sin agus codanna díobh Comhaontú Pháras agus coinbhinsiúin idirnáisiúnta maidir le cearta an duine agus maidir le dífhoraoisiú a chosc;

	
	(iii)	go ndéantar rialacháin maidir le dífhoraoisiú a chosc agus maidir le caomhnú foraoisí ar an leibhéal náisiúnta a chur chun feidhme agus a fhorfheidhmiú go docht agus le trédhearcacht iomlán agus go ndéantar faireachán orthu.’

